
ΒΟΥΛ Η ΤΩΝ ΕΛΛ ΗΝΩΝ 

Πρωτ.: 15709 

Αριθ. 

Διεκπ.: 10113 

Περί δημοσιεύσεως στην Εφημερίδα της Κυβερνήσεως 
αποφάσεως της Ολομέλειας της Βουλής «Για την 
τροποποίηση διατάξεων του Κανονισμού της Βου¬ 
λής - Μέρος Β' (ΦΕΚ 51 Α'/10.4.1997), όπως ισχύει». 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 παρ. 1 του Συντάγματος σε συνδυασμό 
με το άρθρο 97 (πρώην άρθρο 103) του Κανονισμού της 
Βουλής (Μέρος Β' - ΦΕΚ 51 Α'/10.4.1997), όπως ισχύει. 

2. Τα άρθρα 11 παρ. 4 και 118 παρ. 6 του Κανονισμού 
της Βουλής (Μέρος Κοινό βουλευτικό). 

3. Την από 4 Νοεμβρίου 2015 πρόταση του Προέδρου 
της Βουλής. 

4. Την από 5 Νοεμβρίου 2015 έκθεση της επί του Κα¬ 
νονισμού της Βουλής Επιτροπής. 

5. Την κατά ΚΑ' συνεδρίαση της 9.11.2015 απόφαση της 
Ολομέλειας της Βουλής των Ελλήνων, κατά την οποία 
ψηφίσθηκε η από 4 Νοεμβρίου 2015 πρόταση του Προέ¬ 
δρου της Βουλής «Για την τροποποίηση διατάξεων του 
Κανονισμού της Βουλής - Μέρος Β' (ΦΕΚ 51 Α'/10.4.1997), 
όπως ισχύει», παραγγέλλουμε: 

τη δημοσίευση στην Εφημερίδα της Κυβερνήσεως της 
αποφάσεως αυτής, που έχει ως εξής: 

ΑΠΟΦΑΣΗ ΤΗΣ ΟΛΟΜΕΛΕΙΑΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Γ ια την τροποποίηση διατάξεων του Κανονισμού της 
Βουλής - Μέρος Β' (ΦΕΚ 51 Α'/10.4.1997), όπως ισχύει 

Άρθρο 1 

1. α) Οι τέσσερις (4) θέσεις μετακλητών υπαλλήλων 
των περιπτώσεων Ε' και Ζ' της παραγράφου 1 του 
άρθρου 35 (πρώην 41/30) του Κανονισμού της Βουλής 
(Μέρος Β', ΦΕΚ 51 Α'/10.4.1997), όπως ισχύει, μειώνονται 
κατά μία (1), από την έναρξη της Β' τακτικής συνόδου 
της ΙΖ' βουλευτικής περιόδου, και κατά μία (1), επιπλέον, 
από την έναρξη της ΙΗ' βουλευτικής περιόδου. 


β) Η θέση μετακλητού υπαλλήλου βοηθητικού προσωπι¬ 
κού της περίπτωσης Ε' της παραγράφου 1 του άρθρου 35 
(πρώην 41/30) του Κανονισμού της Βουλής (Μέρος Β'), 
όπως ισχύει, καταργείται από την έναρξη της ΙΗ' βου¬ 
λευτικής περιόδου. 

γ) Οι περιπτώσεις Η' και Θ' της παραγράφου 1 του 
άρθρου 35 (πρώην 41/30) του Κανονισμού της Βουλής 
(Μέρος Β'), όπως ισχύει, καταργούνται από την έναρξη 
της ΙΗ' βουλευτικής περιόδου. Όταν συντρέχουν στο ίδιο 
πρόσωπο και οι δύο ιδιότητες, οι προβλεπόμενες στις 
παραπάνω περιπτώσεις Η'και Θ'διατηρείται μία από τις 
θέσεις που προβλέπονται σε αυτές. 

2. α) Στις περιπτώσεις Ε' και Ζ' της παραγράφου 1 του 
άρθρου 35 (πρώην 41/30) του Κανονισμού της Βουλής 
(Μέρος Β'), όπως ισχύει, προστίθεται η φράση «και για 
δύο βουλευτικές περιόδους μετά τη λήξη της θητείας 
του», μετά τη φράση «Στο Γ ραφείο πρώην Προέδρου της 
Βουλής» και μετά τη φράση «Στον πρώην Πρωθυπουργό, 
που διετέλεσε Βουλευτής και αρχηγός κόμματος και 
έλαβε ψήφο εμπιστοσύνης της Βουλής», αντίστοιχα. 

β) Στο τέλος των περιπτώσεων Ε' και Ζ' της παρα¬ 
γράφου 1 του άρθρου 35 (πρώην 41/30) του Κανονισμού 
της Βουλής (Μέρος Β'), όπως ισχύει, προστίθεται, αντί¬ 
στοιχα, εδάφιο ως εξής: «Μετά τη λήξη των ως άνω δύο 
βουλευτικών περιόδων, μία (1) θέση με βαθμούς ΣΤ' ή 
Ε' ή Δ' ή Γ'». 

γ) Η ισχύς των περιπτώσεων α'και β' της παρούσας 
παραγράφου αρχίζει από την έναρξη της ΙΗ' βουλευ¬ 
τικής περιόδου. 

3. Μετακλητοί υπάλληλοι που συνεχίζουν να υπηρε¬ 
τούν σε καταργούμενες θέσεις, κατά την έναρξη της 
Β' τακτικής συνόδου της ΙΖ' βουλευτικής περιόδου, κα¬ 
θώς και κατά την έναρξη της ΙΗ' βουλευτικής περιόδου, 
απολύονται μετά από πρόταση εκείνου που έχει προ¬ 
τείνει την πρόσληψή τους, η οποία υποβάλλεται στην 
Ειδική Γραμματεία του Προέδρου της Βουλής, εντός 
αποκλειστικής προθεσμίας δεκαπέντε (15) ημερών από 
την έναρξη της Β' τακτικής συνόδου της ΙΖ' βουλευτικής 
περιόδου και την έναρξη της ΙΗ' βουλευτικής περιόδου, 
αντίστοιχα. Σε περίπτωση παρέλευσης της ανωτέρω 
προθεσμίας, απολύονται οι τελευταίοι διορισθέντες στις 
συγκεκριμένες θέσεις, κατά τη σειρά δημοσίευσης των 
διορισμών στην Εφημερίδα της Κυβερνήσεως. 

Άρθρο 2 

1. Η παρ. 8 του άρθρου 81 (πρώην 87/75) του Κανο¬ 
νισμού της Βουλής (Μέρος Β'), όπως ισχύει, αντικαθί¬ 
σταται ως εξής: 

«8. Στους διατελέσαντες Προέδρους της Βουλής δια¬ 
τίθενται οι αναγκαίοι χώροι σε άλλα κτήρια της Βουλής, 
εκτός του Βουλευτηρίου. 

Στα πρόσωπα της περίπτωσης Ζ'της παρ. 1 του άρ¬ 
θρου 35 (πρώην 41/36) διατίθενται οι αναγκαίοι χώροι 
στο Βουλευτήριο, εφόσον έχουν εκλεγεί βουλευτές. 
Αν δεν έχουν εκλεγεί βουλευτές, τους διατίθενται οι 
αναγκαίοι χώροι στο Βουλευτήριο, για μία βουλευτική 
περίοδο μετά τη λήξη της θητείας τους και, εν συνεχεία, 
τους διατίθενται οι αναγκαίοι χώροι σε άλλα κτήρια της 
Βουλής, εκτός του Βουλευτηρίου. 

Σε όλα τα ανωτέρω πρόσωπα αυτής της παραγράφου 
διατίθενται, με απόφαση του Προέδρου της Βουλής, μέ¬ 
χρι τρεις (3) υπάλληλοι της Βουλής, και μέχρι τέσσερις 
(4) αστυνομικοί, από τη Φρουρά της Βουλής». 

2. Η ισχύς της παραγράφου 1 του παρόντος αρχίζει 
από την έναρξη της ΙΗ' βουλευτικής περιόδου. 

Άρθρο 3 

Στο τέλος της παρ. 4 του άρθρου 27 (πρώην 33/22) 
του Κανονισμού της Βουλής (Μέρος Β'), όπως ισχύει, 
προστίθεται η φράση «κατ’ εφαρμογή των παραγράφων 
1, 2 και 3 του άρθρου 85 (πρώην 91/79)». 

Άρθρο 4 

Τα δύο πρώτα εδάφια της παρ. 4 του άρθρου 85 
(πρώην 92/80) του Κανονισμού της Βουλής (Μέρος Β'), 
όπως ισχύει, αντικαθίστανται ως εξής: 

«Οι ως άνω θέσεις δύναται να καλύπτονται, αντί της 
πρόσληψης, είτε με απόσπαση είτε με ανάθεση καθη¬ 
κόντων, με παράλληλη, πλήρη ή μειωμένη, άσκηση των 
κύριων καθηκόντων, καθώς και από δικηγόρους που 
απασχολούνται με σχέση έμμισθης εντολής στο Δημό¬ 
σιο Τομέα, κατά τα οριζόμενα στην παρ. 5 του άρθρου 
81 του παρόντος Κανονισμού». 

Άρθρο 5 

Μετά το πέμπτο εδάφιο της παρ. 11 του άρθρου 85 
(πρώην 92/80) του Κανονισμού της Βουλής (Μέρος Β', 
ΦΕΚ 51 Α'/10.4.1997), όπως ισχύει, προστίθενται εδάφια 
ως εξής: 

«Οι υπάλληλοι που έχουν πριν από το διορισμό ή την 
πρόσληψή τους αποδεδειγμένη προϋπηρεσία στο δημό¬ 
σιο τομέα των κρατών - μελών της Ευρωπαϊκής Ένωσης 
ή σε όργανα και οργανισμούς της Ευρωπαϊκής'Ενωσης, 
η οποία έχει διανυθεί με τα ίδια ή αντίστοιχα τυπικά 
προσόντα της κατηγορίας στην οποία ανήκουν κατά 
το χρόνο της ένταξης, μπορούν να την αναγνωρίσουν 
για τη βαθμολογική και μισθολογική τους ένταξη, μετά 
τη μονιμοποίησή τους ή τη συνέχιση της απασχόλησής 
τους, μέχρι επτά (7) έτη κατ’ ανώτατο όριο, ύστερα από 
ουσιαστική κρίση του Υπηρεσιακού Συμβουλίου. Με από¬ 
φαση του Προέδρου της Βουλής μπορεί να προβλέπεται 
η αναγνώριση για βαθμολογική και μισθολογική ένταξη 
και της προϋπηρεσίας στον ιδιωτικό τομέα των κρατών - 
μελών της Ευρωπαϊκής'Ενωσης, μέχρι επτά (7) έτη». 


Άρθρο 6 

Στο άρθρο 86 (πρώην 92/80) του Κανονισμού της Βου¬ 
λής (Μέρος Β'), όπως ισχύει, προστίθεται νέα παράγρα¬ 
φος 2 ως εξής: 

«2. Με απόφαση του Προέδρου της Βουλής, μετά από 
σύμφωνη γνώμη της Επιτροπής Κανονισμού, δύναται 
να προσδίδεται αναδρομική ισχύς μέχρι ένα έτος από 
την έναρξη ισχύος του παρόντος, σε ανανεώσεις συμ¬ 
βάσεων εργασίας ορισμένου χρόνου, προβλεπόμενες 
στον παρόντα Κανονισμό και στους, κατ’ εξουσιοδότηση 
του άρθρου 100 του παρόντος, Ειδικούς Κανονισμούς, 
εφόσον η εργασία και τυχόν απασχόληση κατ’ άρθρα 
95 παρ. 3 και 164Δ παρ. 4 στοιχείο β' του παρόντος, 
που έχει παρασχεθεί κατά το αντίστοιχο προς την 
αναδρομή χρονικό διάστημα, βεβαιώνονται από τους 
προϊσταμένους των οικείων οργανικών μονάδων της 
Βουλής ή από τον προϊστάμενο της Γενικής Διεύθυνσης 
Διοικητικής Υποστήριξης». 

Οι παράγραφοι 2, 3 και 4 του εν λόγω άρθρου 86 
αναριθμούνται σε 3, 4 και 5. 

Άρθρο 7 

1. Η παρ. 7 του άρθρου 90 (πρώην 96/84) αντικαθί¬ 
σταται ως εξής: 

«Η θητεία του Συμβουλίου είναι διετής και αρχίζει την 
1η Ιανουάριου του επόμενου έτους από τη συγκρότησή 
του. Κατά τη διάρκειά της απαγορεύεται αντικατάσταση 
μέλους του, εκτός εάν συντρέχει σπουδαίος λόγος που 
πιστοποιείται με την πράξη αντικατάστασης». 

2. Η θητεία του Υπηρεσιακού και Πειθαρχικού Συμ¬ 
βουλίου για τους υπαλλήλους της Βουλής, που συγκρο¬ 
τήθηκε με την υπ’ αριθ. 13620/8728/14.10.2015 απόφαση 
του Προέδρου της Βουλής, αρχίζει από την ημερομηνία 
συγκρότησής του και λήγει την 31η Δεκεμβρίου του 
έτους 2016. 

Άρθρο 8 

Στο άρθρο 100 (πρώην 106/94) προστίθεται παράγρα¬ 
φος 3 ως εξής: 

«3. Οι ειδικοί Κανονισμοί οργάνωσης και λειτουργίας 
υπηρεσιών της Βουλής που έχουν εκδοθεί κατ’ εξουσι¬ 
οδότηση των παραγράφων 1 και 2 του παρόντος άρ¬ 
θρου, εντάσσονται στον παρόντα Κανονισμό, κατά τις 
γενικές διατάξεις τους, μέχρι την 1.3.2016. Διατάξεις με 
ειδικό ρυθμιστικό περιεχόμενο διατηρούνται, κατόπιν 
τροποποίησης και νομοτεχνικής επεξεργασίας, στους 
υφιστάμενους ειδικούς κανονισμούς οι οποίοι προσαρ- 
τώνται, ως Παραρτήματα, στον παρόντα Κανονισμό, 
εντός της ως άνω προθεσμίας». 

Άρθρο 9 

1. Τα τέσσερα πρώτα εδάφια της παρ. 5 του άρθρου 
94 (πρώην 100/88) καταργούνται. 

2. Το β' εδάφιο της παρ. 1 και οι παράγραφοι 2, 3 και 
5 του άρθρου 121 (πρώην 127/115) καταργούνται. 

Άρθρο 10 

α) Στην παρ. 1 του άρθρου 133 (πρώην 139/127) η φράση 
«γίνεται από τη Διεύθυνση Οικονομικών Υπηρεσιών της 
Βουλής» αντικαθίσταται με τη φράση «γίνεται από τον 
προϊστάμενο της Διεύθυνσης Οικονομικών Υπηρεσιών 
της Βουλής». 

β) Στο τέλος της παρ. 1 του άρθρου 133 (πρώην 139/127) 
προστίθεται εδάφιο ως εξής: 

«Αναπληρωτές του προϊσταμένου της Διεύθυνσης 
Οικονομικών Υπηρεσιών της Βουλής για την ως άνω 
εκκαθάριση ορίζονται οι προϊστάμενοι των Τμημάτων 
Μισθοδοσίας και Εκκαθάρισης Αποζημιώσεων και Δα¬ 
πανών». 

Άρθρο 11 

Η παρ. 2 του άρθρου 152 του Κανονισμού της Βουλής 
αντικαθίσταται ως εξής: 

«2. Όταν πρόκειται για έργο μηχανολογικών, ηλεκτρο¬ 
λογιών, κλιματιστικών ή συναφών εγκαταστάσεων, με¬ 
τέχει υποχρεωτικά ως μέλος και ένας (1) μόνιμος υπάλ¬ 
ληλος του κλάδου ΠΕ6 Μηχανικών ή ΤΕ6 Τεχνολογικών 


Εφαρμογών της Βουλής ή του κλάδου ΠΕ6 Μηχανικών 
ΠΕ ή ΤΕ του Υπουργείου Υποδομών, Μεταφορών και 
Δικτύων, που διαθέτει τις απαραίτητες γνώσεις». 

Άρθρο 12 

Η ισχύς των διατάξεων της παρούσας τροποποίησης 
αρχίζει από τη δημοσίευσή τους στην Εφημερίδα της 
Κυβερνήσεως, εκτός αν ορίζεται διαφορετικά στις επι- 
μέρους διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Νοεμβρίου 2015 

Ο ΠΡΟΕΔΡΟΣ ΤΗΣ ΒΟΥΛΗΣ 

ΝΙΚΟΛΑΟΣ ΒΟΥΤΣΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5Έ 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοηπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οΐ.ξΐι·) 


Ηλεκτρονική Διεύθυνση: Ιι1ίρ://νννννν.βί.9Γ - β-πιαϊΙ: ννβόπΐ33ΐβΓ.βί@οί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

